Ansiktsskjold

**Ansiktsskjold** eller **visir** er verneutstyr som varierer i utforming og kvaliteter alt etter hva det brukes i forbindelse med.

Ansiktsskjold brukes der man trenger å beskytte ansiktet mot slag, lys, partikler, væske, smitte eller mot solen. De brukes både i arbeid og sport, og som hjelmvisir i rustning og moderne militær og politiutstyr. 

## Historiske ansiktsskjold
I middelalder (ca. 1200–1500) fikk ridderhjelmene ansiktsskjold som en del av rustningen. Klappvisir ga ansiktsbeskyttelse i turneringer og kamp, men en forseggjort og rikt dekorert hjelm var også et symbol på status og ridderstand.

Under renessansen og tidlig moderne tid (1500–1700) ble ansiktsskjoldene de brukte i turneringer ekstra tykke for lansekamper. Egene dekorative ansiktsskjold ble brukt i parader og seremonier.

Etter skytevåpenets fremvekst ble visir mindre praktisk i krig.

## Ansiktsskjold i arbeid

### Medisinske
Innen medisinske brukes ansiktsbeskyttelse til smittevern for å beskytte helsepersonell under en prosedyre som kan eksponere dem for bloddråper, andre dråper eller aerosoler. De benyttes av alle typer helsepersonell også kirurger,  laboratoria personell og tannleger. De kombineres ofte med munnbind.

De er laget av tynn klar plast, en justerbar festeanordning til hodet og skal være lette og komfortable.

Under faser av koronaviruspandemien i 2020 oppstod det i noen land akutt mangel på ansiktsmasker i helsevesenet.

### Militær og politi
I militære eller politi miljøer kan et ansiktsskjerm være utformet for ballistisk eller ikke-ballistisk beskyttelse. Det ikke-ballistiske skjermen vil ikke gi noen beskyttelse mot prosjektiler avfyrt fra skytevåpen, men er vanligvis utformet for å motstå støt med lav hastighet, som forårsaket av slag eller kastede gjenstander. Et ballistisk ansiktsskjerm er utformet for å stoppe eller avlede eksplosjoner og fragmenter, de benyttes av operatører som bruker bombedrakt.

I nyere tid har man også begynt å kombinere nattoptikk i skjermen. For piloter i jagerfly og helikoptre, og førere av stridsvogner og pansrede kjøretøy Head-Up Display.

### Industri
I industrien benyttes ansiktsskjermer i mange sammenhenger. Slipeskjerm mot gnister og partikler, sveiseskjerm beskytter mot lysbue, UV og varme, og flammeskjold som tåler høye temperaturer. Ved behandling av kjemikalier, på laboratorier og andre områder blir også ansiktsskjermer benyttet som en viktig HMS faktor.

### Andre yrker
I en rekke andre yrker er ansiktsskjermer påkrevet. For eksempel innen skogbruk og på byggeplasser brukes skjermen ofte i kombinasjon med hjelm og hørselvern. Elektriker-visir beskytter mot lysbue og elektriske gnister. Brann og redningsmenn bruker også ansiktsskjermer.

## Sport og fritid
De mest brukte ansiktsskjermene utenfor arbeidslivet er kanskje på motorsykkel hjelmer. Innen sport benyttes det både i ishockey og amerikansk fotball. Men brukes også i idrettsgrener som de er integrert i hjelmer for å skape best mulig aerodynamiske forhold som i tempo- og banesykling, aking og bobsleigh.
Fil:Close Helmet from a Garniture Made for a Member of the d'Avalos Family MET DP-12880-032.jpg|Rustningshjelm med ansiktsskjerm ca. 1560–70
Fil:Mask Nurse Donna Wood in her safety suit.jpg|Sykepleier med ansiktsskjold under ebolaviruskrisen i Sierra Leone i 2014
Fil:US Navy 110301-N-DR144-037 Electrician's Mate Fireman Alex Kline, assigned to the electrical division of the engineering department of the Nimitz-c.jpg|United States Navy elektrikerassistent med ansiktsskjold som sjekker sikringer
Fil:Chainsaw helmet.jpg|Verneutstyr for skogsdrift
Fil:Ex QUICK RESPONSE 2018 MOD 45165994.jpg|Militær ansiktbeskyttelse
Fil:Ejército del Aire (12186889423).jpg|Pilot
Fil:Astronauts White and McDivitt Inside Gemini IV Spacecraft - GPN-2002-000031.jpg|Romfarer
Fil:Helmet-Integral-Niki-Lauda-McLarenTime-byRundvald.png|Formel 1, Niki Lauda sin McLaren hjelm
Fil:Ice hockey goaltender helmet - Lausanne Hockey Club vs. HC Viège, 01.04.2010.jpg|Ishockey keeper hjelm
Fil:McHi Helmet.JPG|Amerikansk fotball 


## Se også:

* Medisinsk munnbind
* Åndedrettsvern
* Støvmaske
* Personlig verneutstyr

## Referanser